සුනඛයින් යොදාගෙන වන සතුන් කොටුකරගනිමින් එම සතුන් ඝාතනයකර එම මස් චීන අවන්හල් වලට අලෙවි කිරීමේ ජාවාරමක නිරත වූ තිදෙනෙක්  මාරවිල පොලිසිය විසින් අත්අඩංගුවට ගෙන තිබෙනවා.පොලිස් හදිසි ඇමතුම් අංශයට ඊයේ (24) පස්වරුවේ ලැබුණු තොරතුරක් මත මෙම ජාවාරම්කරුවන් කොටුකර ගැනීමට සමත්වූ බවයි පොලිසිය පවසන්නේ.නාත්තන්ඩිය - බණ්ඩාරනායකපුර ප්‍රදේශයේ ඇති ලඳු කැලෑ වල ජීවත් වන සතුන් සැකකරුවන් විසින් මෙලෙස ඝාතනයකර තිබෙනවා.පොලිස් නිලධාරීන් සිදුකළ වැටලීමේදී මෙලෙස ඝාතනයකරන ලද කිලෝ ග්‍රෑම් 22ක් පමණ බර ඉත්තෑවන් තිදෙනෙකු සහ කිලෝ ග්‍රෑම් 01ක් පමණ බර හවෙකුගේ මස් සොයාගෙන ඇති බවයි අප වාර්තාකරු පැවසුවේ.අත්අඩංගුවට ගත් සැකකරුවන් ලුණුවිල - මිරිස්සන් කොටුව ප්‍රදේශයේ පදිංචිකරුවන් බව සඳහන්.ලඳු කැලෑවල සිටින වන සතුන්ව සුනඛයින් යොදා බියගන්වා එක් තැනකට කොටුකර පසුව පොළු වලින් පහර දී ඝාතනය කිරීම සැකකරුවන් විසින් සිදුකර ඇති බව විමර්ශණ වලදී හෙළිවී ඇත්තේ.අත්අඩංගුවට ගත් සැකකරුවන් තිදෙනා මාරවිල දිසා අධිකරණයට ඉදිරිපත් කිරීමට නියමිතව තිබුණා.